text: ২৮ অাগাস্ট সারাদেশে পেট্রোলপাম্পে কর্মবিরতির – দৈনিক সিলেটের দিনকাল
  ২৮ অাগাস্ট সারাদেশে পেট্রোলপাম্পে কর্মবিরতির
  প্রকাশিত: ১২:৪৬ অপরাহ্ণ, আগস্ট ২০, ২০১৬
  ইজারা মাশুল বাড়ানোর সিদ্ধান্ত বাতিল,কমিশন ও ট্যাংকলরির ভাড়া বাড়ানোসহ ১২ দফা দাবি বাস্তবায়নে রকারকে ২৮ অাগাস্ট পর্যন্ত সময় দিয়েছে বাংলাদেশ পেট্রোল পাম্প ও ট্যাংকলরি মালিক শ্রমিক ঐক্য পরিষদ।এ সময়ের মধ্যে দাবি পূরণ করা না হলে ওইদিন সারাদেশে কর্মবিরতির ঘোষণা দিয়েছে সংগঠনটি।
  শনিবার রাজধানীর একটি হোটেলে ঐক্য পরিষদের সংবাদ সম্মেলনে জানানো হয়, ওইদিন দেশের সব পেট্রোলপাম্প বন্ধ থাকবে। ট্যাংকলরির মাধ্যমে তেল উত্তোলন,পরিবহন এবং বিপণনও বন্ধ থাকবে। এরপরও দাবি মানা না হলে টানা কর্মবিরতিতে যাওয়ার ঘোষণা দেন নেতারা।
  সংবাদ সম্মেলনে লিখিত বক্তব্য পড়েন বাংলাদেশ পেট্রোল পাম্প ও ট্যাংকলরি মালিক-শ্রমিক ঐক্য পরিষদের আহ্বায়ক মোহাম্মদ নাজমুল হক। সংবাদ সম্মেলনে জানানো হয়,কমিশন বৃদ্ধিসহ নানা দাবি ছয় বছরেও বাস্তবায়ন হয়নি।
  বক্তারা বলেন, গত কয়েক বছরে পেট্রোলপাম্প পরিচালনায় ব্যয় কয়েকগুণ বেড়েছে। কিন্তু কমিশন বাড়ানো হয়নি। ২০১১ সালের হিসেবেই পাম্প মালিকদের কমিশন দেওয়া হচ্ছে। এ অবস্থায় কমিশন বাড়ানো না হলে পাম্প চালানো সম্ভব হবে না উল্লেখ করে তেল বিক্রির ওপর কমিশন বাড়ানোর দাবি জানান তারা।